**நீலப்பறவை ஏரி** (*Blue Bird Lake*) இந்தியாவின் அரியானாவின் ஹிசார் மாவட்டத்தில் ஹிசார் நகரில் அமைந்துள்ள ஏரியும், பொழுதுபோக்கு பகுதியும் ஆகும்.. தேசிய நெடுஞ்சாலை 9 இல் ஹிஸார் விமான நிலையத்திற்கு அருகில் ஏரி உள்ளது. ஹிசார் மான் பூங்கா மற்றும், கிசதாவர் வாடிகா மூலிகை பூங்கா, ஹிசார் ஆகியவற்றுக்கு அருகில் உள்ளது இவ்விரண்டும் அரியானா மாநிலத்தின் வனத்துறையால் பராமரிக்கப்படுகிறன.

புலம் பெயர்ந்த பறவைகள்
----------------------

உலகில் உள்ள மொத்த 10,000 பறவை இனங்களில் ஏறத்தாழ 1,800 புலம்பெயர்ந்த பறவை இனங்களில், கிட்டத்தட்ட 370 இனங்கள் பருவகால மாற்றங்கள் காரணமாக இந்தியாவிற்கு இடம்பெயர்கின்றன. இதில் மத்திய ஆசிய விமானப் பாதையைப் பயன்படுத்தும் 175 நீண்ட தூர இடம்பெயர்வு இனங்கள் அடங்கும். அவற்றில் சில புலம்பெயர்ந்த பறவை இனங்கள் குளிர்காலத்தில் இங்கு கூடு கட்டுவதைக் காண முடிகிறது.

புலம் பெயர்ந்த பறவைகள்
----------------------

 நீலப்பறவை ஏரி
ஏரி மற்றும் சுற்றியுள்ள ஈரநிலம் மற்றும் பூங்காக்கள் 52 ஏக்கர் பரப்பளவில் பரந்துள்ளது. ஏரியின் மொத்த பரப்பளவு 20 ஏக்கர். இந்த ஏரி சிறிய தீவுகளையும் கொண்டிருக்கிறது இங்கு குடியேற்ற பறவைகள் மற்றும் பிற தாவரங்கள் மற்றும் விலங்கினங்கள் வாழ்கின்றன, இங்கு பறவைகளின் கூடுகளும் உள்ளன. குளிர்காலத்தில் இந்த ஏரியானது பறவைகளின் வருகையால் நிறைகிறது. இவற்றில் பல ஆபத்தான இனங்களாக உள்ளன.

இந்த ஏரி அரியானா அரசின் மீன்வளத் துறையால் மீன்பிடி தொழிலுக்காக குத்தகைக்கு விடப்பட்டுள்ளது.

சுற்றுலா நடவடிக்கைகள்
---------------------

இந்த ஏரி, வாடகைக்கு கிடைக்கக்கூடிய படகுகளைக் கொண்டிருக்கிறது. இதில் உயிர்காக்கும் கவச உடைகள் மற்றும் இதர பாதுகாப்பு சாதனங்களும் உள்ளன. உரிம கட்டணம் செலுத்துவதன் மூலம் மீன்பிடித்தல் அனுமதிக்கப்படுகிறது. இந்த ஏரி பார்வையாளர்கள், படகுகளில் சவாரிசெய்பவர்கள் மற்றும் ஓய்வெடுப்பதற்காக தளங்கள் மற்றும் உட்கார்ந்து ஓய்வெடுப்பதற்கான படித்துறை ஆகியவை உள்ளன. நிலப்பரப்பு பூங்காக்கள், பார்வையிடும் நடைபாதைகள் மற்றும் ஜாகிங் டிராக்குகள், மேல் நீர் பாலங்கள், புல் தரை, குழந்தைகள் ஊஞ்சலாட்டும் பகுதி, நாடக அரங்கம், பார்வையாளரின் வாகனங்கள் நிறுத்தும் இடம், கழிப்பறைகள் மற்றும் இதர வசதிகளும் உள்ளன. மேலும், அரசாங்கத்தால் நடத்தப்படும் "ப்ளூ பேர்ட் டூரிஸ்ட் ரிசார்ட்" அறைகள், மாநாட்டு அரங்குகள், உணவகம் மற்றும் மதுக்கடைகள் போன்றவை உள்ளன. இந்த பகுதிகளை பயன்படுத்த நுழைவு கட்டணம் இல்லை.

பாதுகாப்பு சிக்கல்கள்
---------------------

காற்று, ஒலி மற்றும் நீர் மாசுபாடு, நீர் வழங்கல் மற்றும் பாதுகாப்பு இல்லாமை, பாதுகாக்கப்பட்ட பகுதி நிலை மற்றும் வனவிலங்கு பாதுகாப்புக்கான அறிவியல் வனவிலங்கு மேலாண்மை திட்டம், அறிவியல் இயற்கையை ரசித்தல் மற்றும் பாதுகாப்பான பறவைகள் கூடு மற்றும் இனப்பெருக்கம், தெரு நாய்கள் மற்றும் பூனைகளுக்கு ஏற்ற மரங்களை வளர்ப்பதன் மூலம் பகுதி மேம்பாடு இல்லாமை, அழிந்து வரும் பறவைகளுக்கு கூடு கட்டும் அபாயம், மோசமான சுகாதாரமின்மை, தொடர்ந்து பறவைக் காய்ச்சல் பரவும் அபாயம் போன்றவை முக்கிய பிரச்சினைகளாக இருக்கின்றன.

நீல பறவை ஏரியில் வசிக்கும் 800 க்கும் மேற்பட்ட வளர்ப்பு வாத்துகள் நவம்பர் 2016 இல் அதிகாரிகளால் அகற்றப்பட்டன. அப்போது 9 இறந்த வாத்துகள் பறவைக் காய்ச்சல் நோயால் இறந்தது உறுதி செய்யப்பட்டது.

அருகிலுள்ள சுற்றுலா இடங்கள்
---------------------------

* தோஷம் (நகரம்)
* அசிகர் கோட்டை , ஹான்சி
* ஹிசார் மான் பூங்கா

இதனையும் காண்க
--------------

* இந்திய வன ஆராய்ச்சி மற்றும் கல்வி குழு
* வறண்ட வன ஆய்வு நிறுவனம்
* ஓக்லா சரணாலயம், டெல்லியை ஒட்டிய எல்லை, உத்தரப் பிரதேசம்
* தேசிய விலங்கியல் பூங்கா, டெல்லி
* பால்சுவா குதிரைலாட வடிவ ஏரி, Delhi
* பிந்தாவாசு வனவிலங்கு சரணாலயம்
* சிந்துவெளி நாகரிகத்தின் தொல்லியல் களங்கள், அரியானா, பஞ்சாப் பகுதி, இராசத்தான், குசராத்து, இந்தியா & பாக்கித்தான்
* இந்தியாவிலுள்ள தேசியப் பூங்காக்கள்
* இந்தியச் சரணாலயங்கள்

சான்றுகள்
---------

1. ↑  Title: The Tribune - Hisar Bluebird lake, Published 23 December 2014, Accessed: 26 March 2016
2. ↑  Blue Bird lake, Haryana Tourism
3. ↑  Sekercioglu, C.H. (2007). "Conservation ecology: area trumps mobility in fragment bird extinctions". *Current Biology* **17** (8): 283–286. doi:10.1016/j.cub.2007.02.019. பப்மெட்:17437705.
4. ↑  "Pallid harrier spotted in Asola Bhatti Sanctuary as migratory birds arrive in Delhi.", ஹிந்துஸ்தான் டைம்ஸ், 27 Nov 2017.
5. 1 2  "750 birds culled in Hisar to check avian flu spread.", தி டைம்ஸ் ஆஃப் இந்தியா, 4 Nov 2016.
6. ↑  "Vets screen geese, shut Hisar’s Bluebird Lake.", The Tribune.
7. ↑  "Blue Bird did not give water for lake, 29 lakhs gave fishery contract.", தைனிக் பாஸ்கர், 1 Apr 2017.
8. ↑  "Blue bird laje.", Haryana Tourism.
9. ↑  2008,"Encyclopaedia of Cities and Towns in India.", Volume 1, p318.
10. ↑  "9 ducks die due to avian flu in Hisar's bird complex as Haryana govt fears breakout of epidemic.", இந்தியா டுடே, 6 Nov 2016.
11. ↑  "Duck deaths at Hisar: Tests confirm first avian flu case.", தி டைம்ஸ் ஆஃப் இந்தியா, 4 Nov 2016.